شەفەق نیوز/ مناڵیگ تەمەنی لە یەک ساڵ ئەوبان
نییە، کەفتە ژیر پەنج نەشتەرگەری، ئەوەیش لەوەر قویتدان میرگیگ ک لەناو ئاو پەنەمێد.
داڵگ ئەو دویەت کوورپە وەناو کینیدی ئویشێد:
هەنای پزشکەیل وە شەپوول ئەوبان دەنگ نووڕینە دویەتەگەم، بەشیگ لە لیخەرویی وە چشتیگ
خڕ بویچگ بەسیایود، و لەلیم پرسین ئایا چشتیگ قویت داگە.
وتیش: کەفتە هویرم لە هەفتەی گوزەشتە میرگ ئاو
ئەرا کوڕە گەورەکەم سەنم، چوینکە بیماری دەروینی دیرێد، و ئومید داشتم ئەوە دەروینی
واز بکەێد.
وتیش: نیزانم چوین کینیدی توەنست ئەو میرگە قویت
بەێد، ک من لەناو سەندووقیگ هەڵی گەردوێم.
وتیش: من و شویەگەم رخمان چگ، هەنای دویتەگەمان
کەفتە ژیر نەشتەرگەری تا ئەو میرگە درارن، باوجی هەمیش خوەشهاڵ بویمن ک رەسیمنە بندروس
بیماری ئەو کوورپە.
وتیش: وتیمن دویای نەشتەرگەری خاسەو بوود، وەلی
کارەگە وەیجویرە نەوی.
داڵگەگە وتیش: کوورپەگە دڵی شیر نەورد، وتیمن
یە هن دراوردن دگانیە، و لە خەسەخانە دویای دراوردن میرگەگە دڵی زیاتر لە ٢٠٠ کوتیاد،
و وەزوی هەناسە دیاد.
وتیش: دویای ئەوە نیشانەی کارکردن جگر و گورچگی
خاس نەوی و ناچار بوین ٦ بۆسە لە لیخەرو هویردی درارن.
داڵگەگە گلەیی لەو کۆمپانیایلە کرد ک ئیجویر
میرگیگ دروس کەن، و دووپات کرد ک پەیامەیل فرەیگ لە باوگ و داڵگەیل ئەرای رەسیە ک ئەو
جویرە میرگیگ لەماڵ فڕە دانە.
